ಅಡಿಮಣೆಯು ಒಂದೇ ಹಲಗೆಯಿಂದ ಮಾಡಲ್ಪಟ್ಟಿರುತ್ತದೆ.
ಒಂದೇ ಹಲಗೆ ಯಿಂದ ಅಡಿಮಣೆ ಮಾದುವುದರಿಂದ ಜೇನುಕುಟುಂಭದ ಪ್ರಥಮ ಶತ್ರುವಾದ ಮೇಣದ ಚಿಟ್ಟೆಯ ಹಾವಳಿಯನ್ನು ತಡೆಗಟ್ಟಲು ಪೂರಕವಾಗುವುದು. ಏಕೆಂದರೆ ಹಲವು ಹಲಗೆಗಳನ್ನು ಬಳಸಿದಾಗ ಅವುಗಳ ಜೋಡಣೆಯಲ್ಲಿ ಉಂಟಾಗುವ ಬಿರುಕುಗಳಲ್ಲಿ ಮೇಣದ ಚಿಟ್ಟೆಯು ಮೊಟ್ಟೆ ಇರಿಸಿ ಅದರ ಮರಿಗಳು ಹೆಚ್ಚು ಸಂಖ್ಯೆಯಲ್ಲಿ ಬೆಳೆಯಲು ಕಾರಣವಾಗುವುದು. ಅಡಿಮಣೆಯು ಮುಂಭಾಗದಲ್ಲಿ ಇಳಿಜಾರಾಗಿರುವುದರಿಂದ ಜೇನುನೊಣಗಳು ಆಹಾರದ ಹೊರೆಯನ್ನು ಹೊತ್ತು ಹೊತ್ತು ಹಾರಿಬರುವ ನೊಣಗಳು ಸಲೀಸಾಗಿ ಒಳಸೇರಲು ನೆರವಾಗುವುದು, ಮತ್ತು ಮಳೆ ನೀರು ಜಾರಿ ಹೋಗಲು ಪೂರಕ. ಇದಲ್ಲದೇ ಈ ಮಣೆಯ ತಳಭಾಗ ಮತ್ತು ಮೇಲುಭಾಗವೂ ಸಹ ಬಳಸಲು ಬರುವಂತಹ ರಚನೆಯಲ್ಲಿರುತ್ತದೆ. ಅಡಿಮಣೆಯಲ್ಲಿ ಮುಖದ್ವಾರ ಪಟ್ಟಿಯನ್ನು ಜೋಡಿಸಿಡಬಹುದು. ಈ ಪಟ್ಟಿಯನ್ನು ಜೋಡಿಸಿದಾಗ ಪಟ್ಟಿಯಲ್ಲಿರುವ ಎರಡು‍ ಗರ್ಜು
ಗಳಲ್ಲಿ ಯಾವುದನ್ನು ಚುನಾಯಿಸಿ ಇರಿಸುತ್ತೇವೊ ಅದರಲ್ಲಿಂದ ಮಾತ್ರ ನೊಣಗಳು ಒಳಸೇರಬಹುದು. ಮುಖ ದ್ವಾರ ಪಟ್ಟಿಯನ್ನು ಬೇಸಿಗೆ ಕಾಲದಲ್ಲಿತೆಗೆದಿರಿಸಿ ನೊಣಗಳು ಮುಕ್ತವಾಗಿ ಸಂಸಾರ ಕೋಣೆಯ ಒಳಗೆ ಸೇರುವಂತೆಯೂ ಮಾಡಬಹುದು. ಮಳೆ ಮತ್ತು ಛಳಿಗಾಲದಲ್ಲಿ ಚಿಕ್ಕ ಗರ್ಜು ಇರುವ ಭಾಗವನ್ನು ಬಳಸಿ ವಾತಾಯನ ಹಾಗೂ ಶತ್ರುಕೀಟಗಳ ನಿಯಂತ್ರಣಗೊಳಿಸಬಹುದು. ರಾಣಿತಡೆ ಗೇಟನ್ನು ಇದಕ್ಕೆ ಹೊಂದಿಸಿ ಇರಿಸಿ ಹೊಸಕುಟುಂಭಗಳು ಪರಾರಿಯಾಗುವುದನ್ನು ಕೆಲಮಟ್ಟಿಗೆ ತಡೆಯಬಹುದು. ಈ ಅಡಿಮಣೆಯನ್ನು ಆಗಿಂದಾಗ್ಯೆ ಶುಚಿಮಾಡಿ ಇರಿಸುವುದು ಅಸ್ಟೇ ಅಗತ್ಯ..

ಸಂಸಾರ ಕೋಣೆ:
ಜೇನು ಕೋಣೆ-೨:
ಜೇನು ಕೋಣೆ:
ಅಡಿಮಣೆ: